Oznamovanie protispoločenskej činnosti
Zamestnávateľ, ktorým je Súkromná základná umelecká škola, Breziny 289, Prakovce, so sídlom Breziny 289, 055 62 Prakovce, IČO: 42105927, prijal na základe zákona č. 54/2019 Z. z. o ochrane oznamovateľov protispoločenskej činnosti a o zmene a doplnení niektorých zákonov (ďalej len „zákon“) Smernicu o podávaní, preverovaní a evidovaní podnetov súvisiacich s oznamovaním protispoločenskej činnosti.
Zodpovednou osobou, ktorá plní úlohy zamestnávateľa na úseku ochrany oznamovateľov protispoločenskej činnosti v zmysle prijatej smernice je Mgr. Veronika Hamráková, DiS.art., zamestnanec zriaďovateľa.
Úlohou smernice je zabezpečiť bezpečné a efektívne oznamovanie a preverovanie oznámení týkajúcich sa všetkých nekalých praktík, s ktorými sa zamestnanci zamestnávateľa a osoby v inom obdobnom vzťahu so zamestnávateľom stretnú pri výkone svojej práce.
Oznámenie protispoločenskej činnosti možno podať:
1. Ústne: na osobnom stretnutí, pričom zodpovedná osoba je povinná uskutočniť stretnutie bezodkladne, najneskôr však do 7 kalendárnych dní odo dňa požiadania. Zodpovedná osoba pri ústnom podaní vyhotoví zápisnicu, pričom poskytne oznamovateľovi možnosť skontrolovať a upraviť jej obsah, ktorý následne potvrdí svojím podpisom.
2. Písomne:
2.1. Prostredníctvom emailovej správy, ktorá je dostupná 24 hodín denne a prístupná len zodpovednej osobe, adresovanej na:
vehamrakova@gmail.com
2.2. Prostredníctvom poštovej zásielky s označením na obálke „INTERNE CHRÁNENÉ – do rúk zodpovednej osoby“ na adresu:
Breziny 289, 055 62 Prakovce
Zamestnanec poverený prijímaním poštových zásielok nie je oprávnený obálku s takýmto označením otvárať a je povinný ju bez zbytočného odkladu postúpiť zodpovednej osobe. Oznámenia prijaté prostredníctvom elektronickej pošty, ktoré prijala osoba odlišná od zodpovednej osoby, je táto osoba povinná bezodkladne postúpiť na vybavenie zodpovednej osobe.
Oznámenie možno podať aj externými kanálmi, resp. prostredníctvom iného orgánu príslušného na prijatie oznámenia, ktorým je okrem zamestnávateľa:
1. prokuratúra,
2. správny orgán príslušný na konanie o správnom delikte, ktorý je závažnou protispoločenskou činnosťou,
3. príslušné inštitúcie, orgán, úrad alebo agentúra Európskej únie.

